Ai ńtsōgán á ngādúgán tsǒg ékpân mətǐŋ dzíé, sósōō wōē, ású ndá Ísraɛ̂l. Məbúg mə́ sí mə́sə̄ mə́ ngáyén mədɔ mə́ Zāmbá wáán. 4Sɔán ai Ǹtondôbə mína sí ésə; tógólán ai biá miǹtag byáán ai məzíg máán; 5bomán mvɛ́d ású Ńtondôbə, mvɛ́d ai é byə́m mə́zíg bí váá kíŋ. 6Ai miǹlag, á kīŋ tɔ̄ŋ, sɔán ai ǹkúkúmá, Ńtondôbə. 7Máŋ mə́ dībí mvám á tōbóg ai ákúmá ásə̄ yā étē, sí ndon ai é bod bə́sə̄ bə́ tɔ̄á étē ! 8Aswé lə́ kūdú kób, ai dɔ́ miǹkǒl mí bōmó áyēngá, 9á mís mə́ Ńtondôbə, amú ā zu nə́ a zu dzóē sí. A yi dzóē sí ndon ai sósōō, məyɔŋ ai tə́tə̄lə́.